በአዲስ አበባ የሚገኙ የታክሲ ሹፌሮች የወያኔ አገዛዝ ያወጣውን የትራንስፖርት እና መንጃ ፍቃድ ሕግ በመቃወም የጠሩት የስራ ማቆም አድማ በዛሬው እለት የአዲስ አበባን መንገዶች ከትራንስፖርት አገልግሎት ሰጪዎች ውጪ በማድረጋቸው ተገልጋዩ በትራትስፖርት ችግር ሲገጥመው ተስተውሏል::
የአዲስ አበባን የታክሲ ሹፌሮች ከስራ ውጪ ለማድረግ እና ስራ ፈት ዜጎችን ለመፍጠር ታስቦ በወያኔ የወጣው አዲስ ሕግ ማንኛውም ሹፌር 21 ጊዜ ጥፋት ካለበት መንጃ ፈቃዱ ተነጥቆ ከሹፌርነት ለመጨረሻ ጊዜ የሚያግድ ሲሆን የታክሲ ሹፌሮችን ሆን ብሎ በማጥቃት ከስራ ውጪ በማድረግ የደህንነት አካላት የሆኑ አዳዲስ እየሰለጠኑ የሚገኙ የሕወሓት አባላትን የታክሲ ባለቤቶች ላይ ጫና በመፍጠር በሹፌርነት ለማሰማራት የታቀደ እንደሆነ ውስጥ አዋቂዎች ይናገራሉ::
የስራ ማቆም አድማ እንደሚካሄድ መረጃዉ የደረሰዉ መንግስት አድማዉን ለማክሸፍ አዲሱን የመንገድ ትራፊክ ደህንነት ደንብ ትግበራ ለሦስት ወራት አዘግይቻለሁ የሚል መግለጫ በፌዴራል ትራንስፖርት ባለስልጣን ዋና ዳይሬክተር የሆኑንት አቶ ካሳሁን ኃይለማርያም የደንቡ ትግበራ የዘገየው ከአዲስ አበባ ታክሲዎች ማህበራትና ከአሽከርካሪዎ ጋር በተካሄደ ውይይት ለአሽከርካሪዎች ማብራሪያ መስጠት በማስፈለጉ ነው የሚል ማስተባበያ ቢወጣም ፣ ባለታክሲዎችን ከአድማ ለማስቆም ግን አልተቻለም።
ይህንን ዘገባ እስከሰራንበት ሰዓት ድረስ የስራ ማቆም አድማዉ ቀጥሏል ይህንንም ተከትሎ በአዲስ አበባ ከተማ ነዋሪዎች ከፍተኛ የመጓጓዣ እጥረት እንዳጋጠማቸው እየደረሱን ያሉ ጥቆማዎች ያስረዳሉ። ይህንንም ተከትሎ በመንግስት ትእዛዝ የቀበሌዉ ያሉ አስተዳደሮች በአካባቢዎቻቸዉ ያሉትን ታክሲዎች በማገደድ እንድያሰማሩ መታዘዙ ታዉቁአል።
የወያኔው አገዛዝ በተለያዩ በዝባዥ እና ሕዝብን በሚበድሉ ሕጎች ኢትዮጵያውያንን እያሰቃየ ሲሆን ይህም ከፍተኛ የሆነ ብሶት አደባባይ ላይ መሰማቱ ሲቀጥል የስራ ማቆም አድማውም የዚሁ ብሶት አካል መሆኑ ታውቋል::በአዲስ አበባ የትራንስፖርት ተገልጋዮች በተለያዩ መንገዶች ትራንስፖርት ለማግኘት ቢሞክሩም እንዳልቻሉ ታይተዋል::የወያኔ አገዛዝ ለሶስት ወር አራዘምኩት ይሕጉን ተግባራዊነት የሚል መግለጫ ቢሰጥም ተቀባይነት አጥቶ የስራ ማቆም አድማው ተደርጓል::ሕዝቡ ብሶቱን በተለያየ መንገድ በመግለጽ ስርኣቱ እንዲወገድ ትግሉን ቀጥሏል::